open-index/open-wikipedia-markdown huggingface dataset:
வெள்ளி அருவி

**வெள்ளி அருவி** (Silver Cascade Falls), தமிழ்நாட்டின் திண்டுக்கல் மாவட்டம் கொடைக்கானல் செல்லும் வழியில், 8 கிலோ மீட்டர் தொலைவில் அமைந்துள்ளது.  கொடைக்கானல் ஏரி மற்றும் கரடிச்சோலை அருவி உள்ளிட்ட பல்வேறு பகுதிகளில் பெய்யும் மழை நீரும் ஒன்றாக சேர்ந்து வெள்ளி அருவியாக கொட்டுகிறது. அருவியில் இருந்து வெளியேறும் நீர், ஆறுகண் மதகு வழியாக புலிச்சோலைக்குள் பாய ஏற்பாடு செய்யப்பட்டுள்ளது. இந்த அருவியில் மக்கள் குளிக்க அனுமதி இல்லை. ஆனால் இந்த அருவி நீரைப் பார்ப்பதற்கு மட்டும் அனுமதிக்கப்படுகிறது.

## மேற்கோள்கள்

## வெளி இணைப்புகள்
* வெள்ளி நீர்வீழ்ச்சி - காணொளி

பகுப்பு:திண்டுக்கல் மாவட்டத்திலுள்ள அருவிகள்
சிரகட்டி சட்டமன்றத் தொகுதி

**சிரகட்டி சட்டமன்றத் தொகுதி** (*Shirahatti Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது கதகா மாவட்டத்தில் உள்ளது. இத்தொகுதியானது, பட்டியல் சாதியினருக்காக ஒதுக்கப்பட்ட ஒரு தனித்தொகுதி ஆகும். ஹாவேரி மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 65 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:கதக் மாவட்டம்
திக்வா கோயில்

**திக்வா கோயில்கள்** (**Tigawa**), மத்திய இந்தியாவின் மத்தியப் பிரதேசம் மாநிலத்தில் உள்ள கட்னி மாவட்டத்தில் உள்ள பகோரிபந்து  நகரத்திற்கு அருகில் உள்ள திக்வான் கிராமத்தில் அமைந்துள்ள 36 கோயில்களின் தொகுதி ஆகும். இவற்றில் ஒன்று தவிர மற்றவைகள் இசுலாமிய படையெடுப்பாளர்களால் சிதைக்கப்பட்டது. 
கிபி 400-425 காலகட்டத்தில் குப்தர்களால் கட்டப்பட்ட கோயில்கள் விஷ்ணு, சாமுண்டி மற்றும் பிற தெய்வங்களுக்கு அர்ப்பணிக்கப்பட்டது.

## அமைவிடம்
இக்கோயில் மத்தியப் பிரதேசத்தின் கட்னி நகரத்திற்கும், ஜபல்பூர் நகரததிற்கு இடையே உள்ள பகோரிபந்த் சிற்றூருக்கு 4 கிலோ மீட்டர் தொலைவில் உள்ள  திக்வான் எனும் கிராமத்தில் உள்ளது.
## மேற்கோள்கள்

### உசாத்துணை

*
*
*
*
*
*
*Dehejia, V. (1997). *Indian Art*. Phaidon: London. .
*
*
*
*
*
*
*
*
*
*
*
*
*
*
*
*

பகுப்பு:இந்திய இந்துக் கோயில்கள்
பகுப்பு:இந்தியக் கோயில்கள்
பகுப்பு:கட்னி மாவட்டம்
பகுப்பு:குப்தர் கட்டிடக்கலை
மத்தியப் பிரதேசக் கோயில்கள்
தலைமைச் செயலாளர்

**தலைமைச் செயலாளர்** என்பது:

*தலைமைச் செயலாளர் (இந்தியா),  இந்தியாவில் ஒரு மாநிலத்தை நிர்வாக ரீதியாக ஆளும் அதிகாரி
*தலைமைச் செயலாளர் (பாக்கித்தான்), பாக்கித்தானின் மாகாணங்கள் மற்றும் நிர்வாக பிரிவுகளில் மிக உயர்ந்த பதவியில் உள்ள அரசு ஊழியர்
*தலைமைச் செயலாளர் (இலங்கை), இலங்கையின் மாகாணங்களில் மூத்த அரசு ஊழியர்
! (பக்கவழி நெறிப்படுத்தல்)

! அல்லது **[[வியப்புக்குறி]]** என்பது பின்வருனவற்றைக் குறிக்கும்

## கணிதம் மற்றும் கணினிகள்
*தொடர் பெருக்கம்
**நிலைத்தபுள்ளிகளற்ற வரிசைமாற்றம்

## பிற
*ǃ, பன்னாட்டு ஒலிப்பியல் அரிச்சுவடி சின்னம் 
*நல்ல சதுரங்க நகர்வின் குறிகாட்டி
* பி.சி.பி.எல் (BCPL) கட்டமைக்கப்பட்ட நிரலாக்க மொழியில் ஓருறுப்புச் செயலி
சதய விழா (இராஜராஜ சோழன்)

**முதலாம் இராஜராஜ சோழன் பிறந்தநாள் விழா** அல்லது **சதய விழா** ஆண்டுதோறும் முதலாம் இராஜராஜ சோழனின் பிறந்தநாளான ஐப்பசி மாதத்தில் வரும் சதய நட்சத்திரம் அன்று தஞ்சைப் பெருவுடையார் கோயிலில் விழாவாகக் கொண்டாடப்படுகிறது. 2022ஆம் ஆண்டு மாமன்னர் முதலாம் இராஜராஜ சோழனின் 1037வது சதய விழா ஆகும். 2022ஆம் ஆண்டு முதல் சதய விழா தமிழ்நாடு அரசின் சார்பில்  அரசு விழாவாகக் கொண்டாடப்படுகிறது.இரண்டு நாள் நடைபெறும் சதய விழாவின் போது 
இராஜராஜ சோழன் நினைவிடம் புதுப்பிக்கப்பட்டு அழகுபடுத்துவதுடன், தஞ்சாவூர் மாவட்ட ஆட்சியர் தலைமையில் தமிழ் அறிஞர்கள் மற்றும் கலைஞர்கள் கருத்தரங்கங்கள் மற்றும் கலைநிகழ்ச்சிகள் நடத்துவர்.

## மேற்கோள்கள்

பகுப்பு:சோழர்
பகுப்பு:தஞ்சாவூர் மாவட்டம்
சாஸ்பாகு கோயில்

**சாஸ்-பாகு கோயில்** (**Sasbahu Temple**) மத்திய இந்தியா உள்ள மத்தியப் பிரதேசம் மாநிலத்தின் குவாலியர் மாவட்டத்தில் உள்ள குவாலியர் கோட்டை அருகில் உள்ள இரட்டைக் கோயில்கள் ஆகும்.  11வது நூற்றாண்டில் கச்சபகத வம்ச மன்னர் மகிபாலன் என்பவரால் சாஸ்-பாகு கோயில் 1093ஆம் ஆண்டு கட்டப்பட்டது.  சாஸ்பாகு கோயில் நகரா கட்டிடக் கலையில் கட்டப்பட்டதாகும். இக்கோயில் இறைவன் விஷ்ணுவிற்கு அர்ப்பணிக்கப்பட்ட கோயில் ஆகும். இசுலாமியப் படையெடுப்பாளர்களால் இக்கோயில் தற்போது சிதிலமடைந்துள்ளது. 

## படக்காட்சிகள்
சஸ்பாகு இரண்டு கோயில்களைக் கொண்டது. ஒன்று பெரியவை மற்றொன்று சிறியவை ஆகும்.
;சஸ்பாகு கோயில் (பெரியவை)

File:11th century Saas Bahu mandir, Vishnu Hindu temple Gwalior fort.jpg| சஸ்பாகு கோயில்
File:Saas-Bahu temple (16134920660).jpg|கோயில் மண்டபம் 
File:Saas-Bahu temple (15702423083).jpg|வெளிச்சுவரில் முகம் சிதைக்கப்பட்ட சிற்பங்கள் 
File:Saas-Bahu temple (16134913670).jpg|சிதைக்கப்பட்ட சிற்பங்கள்


;சஸ்பாகு கோயில் (சிறியவை)

File:Sas Bahu Ka Mandir Fort Gwalior - panoramio - Gyanendrasinghchauha… (1).jpg|இரட்ட்டைக் கோயில்களில் சிறியது
File:The Bahu temple in the Gwalior Fort.JPG| முகம் சிதைக்கப்பட்ட கீழ் வரிசை சிற்பங்கள்
File:Small Sas Bahu temple, Gwalior Fort..jpg|1885இல் கோயில் 
File:Saas-Bahu temple (16321376002).jpg|மண்டபத்தூணில் முகம் சிதைக்கப்பட்ட பெண் சிற்பம் 


## கலைநயம்

File:India-7375 - Flickr - archer10 (Dennis).jpg|சிதைக்கப்பட்ட கலைநயம் மிக்க சிற்பங்கள். 
File:10th century Sahasra Bahu Hindu temple, carving, Nagda near Udaipur Rajasthan 2015.jpg| இசைக்கலைஞர்களை சுற்றி நிற்கும் மக்கள்


## இதனையும் காண்க
* கஜுராஹோ
* கச்சபகத வம்சம்
## மேற்கோள்கள்

### உசாத்துணை
*
*
*
*
*
*
*Dehejia, V. (1997). *Indian Art*. Phaidon: London. .
*
*
*
*Harle, J.C., *The Art and Architecture of the Indian Subcontinent*, 2nd edn. 1994, Yale University Press Pelican History of Art, 
*
*
*
*
*
*
*
*
*
*
*
*

## வெளி இணைப்புகள்
* 

பகுப்பு:குவாலியர் மாவட்டம்
பகுப்பு:இந்திய இந்துக் கோயில்கள்
பகுப்பு:இந்தியக் கோயில்கள்
மத்தியப் பிரதேசக் கோயில்கள்
சுங்கை பெசார்

**சுங்கை பெசார்** (மலாய்: *Sungai Besar*; ஆங்கிலம்: *Sungai Besar*; சீனம்: 大港) என்பது மலேசியா, சிலாங்கூர் மாநிலத்தில், சபாக் பெர்ணம் மாவட்டத்தில் (*Sabak Bernam District*) உள்ள ஒரு சிறிய நகரம். மலேசியத் தலைநகரமான கோலாலம்பூரில் இருந்து 100 கி.மீ. வட மேற்கே உள்ளது.

இந்த நகரம் செகிஞ்சான்; சபாக் பெர்ணம் ஆகிய நகரங்களுக்கு இடையில் உள்ளது. இதுவே சபாக் பெர்ணம் மாவட்டத்தில் பெரிய நகரமாகவும் அறியப்படுகிறது. 

## பொது
{
  "type": "FeatureCollection",
  "features": []
}
சுங்கை பெசாரின் பெரும்பான்மையான மக்கள் விவசாயிகள்; சிறு நடுத்தர தொழில்துறையினர்; மற்றும் மீனவர்கள். தென்னை உற்பத்தி, செம்பனை உற்பத்தி மற்றும் மீன்பிடி தொழில்களில் ஈடுபட்டு உள்ளனர். நெல் விவசாயமே முக்கியத் தொழிலாக உள்ளது. 

சபாக் பெர்ணம் மாவட்டத்தின் ஊராட்சி நிர்வாகத்தின் (*Majlis Daerah Sabak Bernam*) மையமாக சுங்கை பெசார் விளங்குகிறது. அரசு அலுவலகங்கள் மற்றும் மாவட்ட மன்ற அலுவலகம் ஆகியவை சுங்கை பெசார் நகரில் அமைந்து உள்ளன.

### துரித வளர்ச்சி

மீன்பிடி கிராமமாக இருந்த சுங்கை பெசார், அண்மைய காலங்களில் மிகத் துரிதமாக பொருளாதார வளர்ச்சியைப் பெற்று வருகிறது. சிறு நடுத்தர தொழில்கள், கல்வி நிறுவனங்கள் மற்றும் விவசாயம் மற்றும் மீன்வளர்ப்பு நோக்கங்களுக்காக; சிலாங்கூர் மாநில அரசாங்கத்தால் உருவாக்கப்பட்ட 9 பகுதிகளில் சுங்கை பெசார் ஒன்றாகும்.

## சபாக் பெர்ணம் மாவட்டம்

சிலாங்கூர் மாநிலத்தின் நெல் விளையும் கேந்திரப் பகுதியாக சபாக் பெர்ணம் மாவட்டம் அறியப்படுகிறது. சபாக் பெர்ணம் மாவட்டத்தின் முக்கியப் பொருளாதார நடவடிக்கை வேளாண்மை. இந்த மாவட்டம் சிலாங்கூரின் மேற்குப் பகுதியில் அமைந்துள்ள மாவட்டம். 

இந்த மாவட்டத்திற்கு வடக்கில் பேராக் மாநிலம்; கிழக்கில் உலு சிலாங்கூர் மாவட்டம்; தெற்கில் கோலா சிலாங்கூர் மாவட்டம்; மேற்கில் மலாக்கா நீரிணை ஆகியவை உள்ளன.

சபாக் பெர்ணம் மாவட்டத்தின் முக்கிய நகரங்கள்: சபாக்; சுங்கை பெசார்; செகிஞ்சான். இந்த மாவட்டத்தின் முக்கிய நகரம் சபாக் பெர்ணம் நகரம்; பெரிய நகரம் சுங்கை பெசார்.

## மேற்கோள்கள்

## மேலும் காண்க
* சபாக் பெர்ணம் மாவட்டம்
* செகிஞ்சான்
* சபாக் பெர்ணம்

## வெளி இணைப்புகள்
*Day Trip Feature: Sungai Besar 
*Official website of Sabak Bernam District Council (MDSB)

பகுப்பு:மலேசிய நகரங்கள்
பகுப்பு:சிலாங்கூர் நகரங்கள்‎
பகுப்பு:மலாக்கா நீரிணை
சபாக் பெர்ணம்

**சபாக் பெர்ணம்** (மலாய்: *Sabak, Selangor*; ஆங்கிலம்: *Sabak, Selangor*; சீனம்: 沙白镇) என்பது மலேசியா, சிலாங்கூர் மாநிலத்தில், சபாக் பெர்ணம் மாவட்டத்தில் (*Sabak Bernam District*) உள்ள ஒரு சிறிய நகரம். மலேசியத் தலைநகரமான கோலாலம்பூரில் இருந்து 100 கி.மீ. வட மேற்கே உள்ளது.

இந்த நகரம் ஒரு கடலோர நகரமாகும். மலாக்கா நீரிணையை ஒட்டி அமைந்து இருக்கும் இந்த நகரம், பெர்ணம் ஆற்றின் (*Bernam River*) தெற்கே, பேராக் சிலாங்கூர் மாநிலங்களின் எல்லையில் உள்ளது.

## பொது
{
  "type": "FeatureCollection",
  "features": []
}
செம்பனை தோட்டங்கள் தான் இந்த நகரத்தின் முக்கியமான பொருளாதார நடவடிக்கைகளில் முதலிடம் வகிக்கிக்ன்றன. தனிநபர்கள் சிறிய செம்பனைத் தோட்டங்களை வைத்து இருக்கின்றனர்.

சைம் டார்பி (*Sime Darby*) போன்ற தனியார் நிறுவனங்களும் பெரிய அளவில் செம்பனைத் தோட்டங்களைக் கொண்டு இருக்கின்றன. இந்த நகரம் புதிய வடிகால் உள்கட்டமைப்பு வளர்ச்சிப் பாதையில் (*Drainage Systems Infrastructure Development*) உள்ளது.

### நெல் விவசாயம்

சுங்கை பெசாரின் பெரும்பான்மையான மக்கள் விவசாயிகள்; சிறு நடுத்தர தொழில்துறையினர்; மற்றும் மீனவர்கள். தென்னை உற்பத்தி, செம்பனை உற்பத்தி மற்றும் மீன்பிடி தொழில்களில் ஈடுபட்டு உள்ளனர். நெல் விவசாயமே முக்கியத் தொழிலாக உள்ளது.

சபாக் பெர்ணம் சிலாங்கூரில் ஒரு மிகப்பெரிய நெல் விளையும் பகுதியாகும். ஒரு காலத்தில் இந்தப் பகுதியில் சிறு விவசாயிகளின் கொக்கோ பண்ணைகள் இருந்தன.

## அமைவு

சபாக் பெர்ணம் நகரம், சிலாங்கூரில் அதி வடக்கு திசையில் உள்ள நகரமாகும். மேலும் இது சா ஆலாம் மற்றும் கோலாலம்பூர் ஆகிய மாநகரங்களில் இருந்தும் மிகத் தொலைவில் உள்ள தொகுதியாகும். கோலாலம்பூர் நகரத்தில் இருந்து  மலேசிய நெடுஞ்சாலை 5 (*Malaysia Federal Route 5*) மூலமாக இந்த நகரத்தைச் சென்று அடைய 2 மணி நேரம் பிடிக்கும்.

## பொது போக்குவரத்து

சபாக் பெர்ணம் நகரத்திற்கு எவ்விதமான தொடருந்து சேவைகளும் மெட்ரோ சேவைகளும் இல்லை. இருப்பினும் 'சபாக் பெர்ணம் - கோலாலம்பூர் விரைவு பேருந்து' (*Sabak Bernam-Kuala Lumpur Ekspres*) எனும் பேருந்து சேவைகள் ஒவ்வொரு நாளும் உள்ளன.

புடு சென்ட்ரல் (*Pudu Sentral*) பேருந்து நிலையத்தில் இருந்து ஒரு நாளைக்கு ஏழு பேருந்து பயணங்கள் இயக்கப்படுகின்றன.  பிளாசா ராக்யாட் தொடருந்து நிலையம் (*Plaza Rakyat LRT Station*); மற்றும்  மெர்டேகா தொடருந்து நிலையம் (*Merdeka MRT Station*) ஆகிய தொடருந்து நிலையங்கள் மூலமாக புடு சென்ட்ரல் பேருந்து நிலையத்தை அடைந்த பின்னர்; அங்கிருந்து சபாக் பெர்ணம், செகிஞ்சான், சுங்கை பெசார் மற்றும் தெலுக் இந்தான் நகரங்களுக்குச் செல்லலாம்.

## மேற்கோள்கள்

## மேலும் காண்க
* சபாக் பெர்ணம் மாவட்டம்
* செகிஞ்சான்
* சபாக் பெர்ணம்

## வெளி இணைப்புகள்

பகுப்பு:மலேசிய நகரங்கள்
பகுப்பு:சிலாங்கூர் நகரங்கள்‎
பகுப்பு:மலாக்கா நீரிணை
செகிஞ்சான்

**செகிஞ்சான்** (மலாய்: *Sekinchan*; ஆங்கிலம்: *Sekinchan*; சீனம்: 适耕庄) என்பது மலேசியா, சிலாங்கூர் மாநிலத்தில், சபாக் பெர்ணம் மாவட்டத்தில் (*Sabak Bernam District*) உள்ள ஒரு சிறிய நகரம். மலேசியத் தலைநகரமான கோலாலம்பூரில் இருந்து 100 கி.மீ. வட மேற்கே உள்ளது.

மலேசியாவில் நெல் உற்பத்திக்கு பிரபலமாக விளங்கும் இந்த நகரம்; மலேசியாவில் இயற்கைச் சுற்றுலா தலங்களில் ஒன்றாகவும் விளங்குகிறது. இங்கு குறைந்த அளவிற்கு மலேசியத் தமிழர்களும் நெல் விவசாயம் செய்கின்றனர்.

செகிஞ்சான் கிராம நகர்ப்புறத்தைச் சுற்றியுள்ள பரந்த பகுதியில், நீர்ப்பாசனம் முறை நன்கு திட்டமிடப்பட்டு செயல்படுத்தப் படுகிறது. நாட்டிலேயே அதிக நெல் விளைச்சல் தரும் இடங்களில் இதுவும் ஒன்றாகும்.

## பொது
{
  "type": "FeatureCollection",
  "features": []
}

செகிஞ்சான் அதன் கடல் உணவுக்காகப் பெயர் பெற்றது. அதற்காக சிலாங்கூர் மாநிலத்தில் உள்ளவர்கள் அடிக்கடி வருகை தருவது வழக்கம். அத்துடன் கோலாலம்பூர் மற்றும் ஈப்போவில் இருந்தும் உணவு அருந்துபவர்கள் வருவதும் வழக்கம். மேலும், உள்நாட்டில் உற்பத்தி செய்யப்படும் அரிசியை கொள்முதல் செய்யும் சில அரிசி ஆலைகளும் இப்பகுதியில் உள்ளன.

செகிஞ்சானில் ஒரு நீர் பூங்கா உள்ளது. அதன் பெயர் செக்கின் ஓண்டர்லேண்ட் (*MSekin Wonderland*). 2021-இல் திறக்கப்பட்ட இந்தப் பூங்கா, கடற்கரையில் இருந்து வெகு அருகில் உள்ளது.

## நிலவியல்

செகிஞ்சான் வடமேற்கு சிலாங்கூர் சமவெளியில் அமைந்துள்ளது. இது தஞ்சோங் காராங்கில் இருந்து சபாக் பெர்ணம் மற்றும் மலாக்கா நீரிணை (*Straits of Malacca*) வரை நீடிக்கிறது. கடலோரங்களில் மீன்பிடி கிராமங்கள் உள்ளன. 

தட்டையான சமவெளியில் அமைந்து இருப்பதால் இந்தச் சமவெளியை "சிலாங்கூர் அரிசி கிண்ணம்" (*Rice bowl of Selangor*) என்றும் அழைக்கிறார்கள்.

## சபாக் பெர்ணம் மாவட்டம்

சபாக் பெர்ணம் மாவட்டம், சிலாங்கூர் மாநிலத்தின் நெல் விளையும் கேந்திரப் பகுதியாகும். அந்த வகையில் சபாக் பெர்ணம் மாவட்டத்தின் முக்கியப் பொருளாதார நடவடிக்கை விவசாயம். இந்த மாவட்டம் சிலாங்கூரின் அதி மேற்குப் பகுதியில் உள்ள மாவட்டம். மலேசியத் தலைநகர் கோலாலம்பூரில் இருந்து 100 கி.மீ. தொலைவில் அமைந்து உள்ளது.

இந்த மாவட்டத்திற்கு வடக்கில் பேராக் மாநிலம்; கிழக்கில் உலு சிலாங்கூர் மாவட்டம்; தெற்கில் கோலா சிலாங்கூர் மாவட்டம்; மேற்கில் மலாக்கா நீரிணை ஆகியவை உள்ளன.

சபாக் பெர்ணம் மாவட்டத்தின் முக்கிய நகரங்கள்: சபாக்; சுங்கை பெசார்; செகிஞ்சான். இந்த மாவட்டத்தின் முக்கிய நகரம் சபாக் பெர்ணம் நகரம் ஆகும்.

## மேற்கோள்கள்

## மேலும் காண்க
* சபாக் பெர்ணம் மாவட்டம்
* சுங்கை பெசார்

## வெளி இணைப்புகள்

பகுப்பு:மலேசிய நகரங்கள்
பகுப்பு:சிலாங்கூர் நகரங்கள்‎
- (பக்கவழி நெறிப்படுத்தல்)

**-** என்பது அமெரிக்கத் தகவல் இடைமாற்றத் தரக் குறிமுறை ஒருங்குறியும் இடைக்கோடும் U+002D ஆகும்

**-** என்பது பின்வருனவற்றைக் குறிக்கும் 

* இடைக்கோடு இடல்,  (U+2010)
* கூட்டல், கழித்தல் குறிகள்,  (U+2212)
* இணைப்புக்கோடு (தமிழ் நடை),  (U+2012)
** இணைப்புக்கோடு (தமிழ் நடை),  (U+2013)
** இணைப்புக்கோடு (தமிழ் நடை),  (U+2014)
** மேற்கோட்குறி,  (U+2015)
தன்பாலின திருமண வழக்கு (இந்தியா)

ஒரே பாலினம் திருமணம் தொடர்பான வழக்குகளை விசாரித்த இந்திய உச்ச நீதிமன்றம், அத்திருமணம் குற்றமல்ல எனக் கருத்து தெரிவித்து இருந்தது. 1954 சிறப்புத் திருமணச் சட்டத்தின் கீழ் தன்பாலின திருமணம் செய்து கொள்ள முடியும் வழக்கின் மனுதாரர்கள் உச்ச நீதிமன்றத்தில் தெரிவித்துள்ளனர். இருப்பினும் 5 நீதிபதிகள் கொண்ட அரசியல் சாசன அமர்வுக்கு இந்த வழக்குகளை உச்ச நீதிமன்றம் மாற்ற பரிந்துரை செய்துள்ளது.  17 ஏப்ரல் 2023 இல் இவ்வழக்கு உச்சநீதிமன்ற தலைமை நீதிபதி சந்திரசூட் தலைமையிலான அமர்வு விசாரித்த போது, ஒரே பாலின தம்பதிகளின் திருமணத்திற்கு அங்கீகாரம் இல்லாமல், காப்பீடு, வங்கிச்சேவை உள்ளிட்ட சமூக பலன்கள் கிடைக்க நடவடிக்கை எடுக்கப்படுமா என இந்திய அரசுக்குக் கேள்வி எழுப்பினர். அதற்கு 3 மே 2023 அன்று இந்திய அரசு ஒரே பாலின தம்பதிகளுக்கு காப்பீடு, வங்கிச்சேவை உள்ளிட்ட சமூக பலன்கள் வழங்குவது குறித்து ஆராய குழு அமைக்கப்படும் எனக் கூறியுள்ளது.

இந்தியக் குடும்ப அமைப்பில் ஆண், பெண் என உயிரியல் வேறுபாடுகள் கொண்ட இருவர் திருமண ஒப்பந்தம் செய்து கொண்டு குழந்தை பெற்றுக் கொள்வதே குடிமைச் சமூகத்தின் இயல்பாகும். தன் பாலின ஈர்ப்பாளர்களை குடும்ப அமைப்புடன் ஒப்பிடக்கூடாது. அரசியல் அமைப்புச் சட்டம் 19-ன் படி குடிமக்கள் சேர்ந்து வாழத்தடையில்லை. அதே நேரத்தில் தன்பாலின திருமணத்திற்கு சட்பூர்வ அங்கீகாரம் வழங்குவது பற்றி நாடாளுமன்றம் சட்டம் இயற்றி அறிவிக்க இயலும் என்று உச்ச நீதிமன்றம் கூறியுள்ளது. குடும்ப வன்முறை பாதுகாப்பு சட்டத்தில் தன்பாலின ஈர்ப்பாளர்களை சேர்க்க இயலாது என்றும்,  தன் பாலின திருமணத்தை சட்டப்பூர்வமாக்க கூடாது என இந்திய அரசு உச்ச நீதிமன்றத்தில் தனது பிரமாணப் பத்திரத்தில் தெரிவித்துள்ளது.

நங்கை, நம்பி, ஈரர், திருனர் சமூகத்தினர் இந்த விசாரணையை மிகுந்த எதிர்பார்ப்புடன் உற்றுநோக்கி வருகின்றனர். "இரண்டு ஆண்களோ அல்லது இரண்டு பெண்களோ திருமணம் செய்து கொண்டு, தத்து எடுத்து வளர்க்கும் குழந்தைகளுக்கு அன்பைக் கொடுக்க முடியாது என்று சொல்ல முடியாது. தன்பாலின திருமணம் சட்டப்பூர்வமானால் சுகாதாரம், வீட்டுக் கடன் போன்ற அரசு சலுகைகளை பெற முடியும்,” என்று நங்கை, நம்பி, ஈரர், திருனர் சமூகத்தினர் கருத்து தெரிவிக்கின்றனர்.

## இதனையும் காண்க
* நங்கை, நம்பி, ஈரர், திருனர்
* சிறப்புத் திருமணச் சட்டம், 1954

## மேற்கோள்கள்

பகுப்பு:இந்தியாவில் வழக்குகள்
பகுப்பு:திருமணம்
திருமண வழக்குகள்
ராஜாமகள் (2023 திரைப்படம்)

**ராஜாமகள்** (*Raja magal*) 2023 ஆம் ஆண்டு வெளிவந்த இந்தியத் தமிழ் நாடகத் திரைப்படமாகும். ஹென்றி. ஐ இயக்கத்தில் ஆடுகளம் முருகதாஸ், வெலினா, பேபி பிரதிக்சா, பகவதி பெருமாள் ஆகியோர் நடித்திருந்தனர் . இத்திரைப்படம் 2023 மார்ச்சு 17 அன்று வெளியிடப்பட்டது.

## நடிகர்கள்
* சுந்தரமாக ஆடுகளம் முருகதாஸ் 
* வசந்தாவாக வெலினா
* கண்மணியாக குழந்தை பிரதிக்சா
* பகவதி பெருமாள் 
* பிராங்க்ளின்

## தயாரிப்பு
ஆரம்பத்தில் துணை வேடங்களில் நடித்த நடிகர் ஆடுகளம் முருகதாசுக்கு இப்படம் முதல் முக்கியக் கதாபாத்திரமாக அமைந்தது. அகிலன் (2012) திரைப்படத்திற்குப் பின்னர், ஹென்றி இரண்டாவதாக இப்படத்தை இயக்கியிருந்தார்.

## வரவேற்பு
இப்படம் தமிழ்நாடு முழுவதும் 2023 மார்ச்சு 17 அன்று வெளியிடப்பட்டது. தி ஹிந்துஸ்தான் டைம்ஸின் ஒரு விமர்சகர் , குழந்தை நடிகையின் நடிப்பைப் பாராட்டி திரைப்படத்திற்கு நேர்மறையான விமர்சனத்தை அளித்தார். தினத்தந்தி யில் இருந்து ஒரு விமர்சகர் படத்திற்கு கலவையான விமர்சனத்தை அளித்து, படத்தில் பல காட்சிகள் "தொடர் போல்" இருப்பதாகக் குறிப்பிட்டார். தினபூமி மற்றும் வீரகேசரியின் விமர்சகர்களிடமிருந்து கலவையான விமர்சனங்கள் இப்படத்திற்கு வழங்கப்பட்டன.

## மேற்கோள்கள்

பகுப்பு:2023 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
சபூர்

[thumb|[இசுலாமிய எழுத்தணிக்கலை|இசுலாமிய எழுத்தணிக்கலையில் தாவீதின் பெயர்]]
**சபூர்** ( ) என்பது இஸ்லாத்தின் புனித நூல்களில் ஒன்று, திருக்குரானுக்கு முன்பே இறைவனினால் வெளிப்படுத்தப்பட்ட புனித புத்தகங்களில் ஒன்றாகும், தாவூத்தின் மூலம் வெளிப்படுத்தப்பட்டது. இது *தவ்ரா (தோரா)* மற்றும் இன்ஜில் (நற்செய்தி) போன்றவை. திருக்குரானில் குறிப்பிடப்பட்டுள்ள சபூர் வேதம் என்பது தாவீதின் திருப்பாடல்கள் என்று முஸ்லிம்களால் மற்றும் முஸ்லிம் அறிஞர்களால் நம்பப்படுகிறது.

இஸ்லாமுக்கு முந்தைய அரேபியாவின் கிறிஸ்தவ புனிதர்கள் மற்றும் இஸ்லாமுக்கு முந்தைய அரபுக் கவிதைகளில் *ஜாபர்* எனப்படும் நூல்களுடன் தொடர்புபடுத்தப்பட்டிருக்கலாம், இது மற்ற சூழல்களில் பனை ஓலை ஆவணங்களைக் குறிக்கலாம்.  இது சிலரால் சங்கீதா ஆளர்கள் குறிப்பிடுவதாக விளக்கப்பட்டுள்ளது. 

மத்திய கிழக்கு மற்றும் தெற்காசியாவில் உள்ள பல கிறிஸ்தவர்களிடையே, *ஜபூர்* என்ற வார்த்தை ( இந்துஸ்தானி  ( நாஸ்டாலிக் ),  ( தேவநாகரி ) எபிரேய வேதாகமம் தாவீதின் திருப்பாடல்களுக்கு பயன்படுத்தப்படுகிறது.

## திருக்குர்ஆனில் குறிப்புகள்
திருக்குர்ஆனில் சபூர் என்ற சொல் மூன்று முறை குறிப்பிடப்பட்டுள்ளது. திருக்குர்ஆன் சபூர் பற்றி குறிப்பாக எதுவும் கூறவில்லை, இது தாவூதுக்கு வெளிப்பட்டது என்பதைத் தவிர,  "எனது அடியார்கள் நீதிமான்களே, பூமியைப் பெறுவார்கள்" என்று சபூரில் குறிப்பிடப்பட்டுள்ளது.  

## திருப்பாடல்கள் தொடர்பு
சபூர் என்பது தாவீதின் திருப்பாடல்களையை திருக்குர்ஆன் குறிக்கிறது. குர்ஆன் 21:105 ஜபூரில் "நிச்சயமாக நாம் ஜபூர் வேதத்தில், (முந்திய வேதத்தைப் பற்றி) நினைவூட்டிய பின்; "நிச்சயமாக பூமியை (ஸாலிஹான) என்னுடைய நல்லடியார்கள் வாரிசாக அடைவார்கள் என்று எழுதியிருக்கிறோம். இது திருப்பாடல்களின் 37:29 ஒத்திருக்கிறது, "இதுநேர்மையாளர் நிலத்தை உடைமையாக்கிக் கொள்வர்; அதிலேயே என்றென்றும் குடியிருப்பர்"

## மேற்கோள்கள்
பகுப்பு:இசுலாமிய சமய நூல்கள்
தவ்ராத்

thumb|திறக்கப்பட்டபட்ட தோரா பெட்டியுடன் தோரா சுருள்

**தவ்ரத்** () (அரபு மொழி : **தவ்ரா** அல்லது **தவ்ராத்** என்பது யூத புனித நூலான தோராவின் அரபு பெயர். இசுரயேலர் மக்களுக்கு இறைவனால் மூசா மூலம் வழங்கப்பட்ட வேதமாகும். மேலும் இஸ்லாமிய புனித நூல்களில் ஒன்றாகும்.குர்ஆனில், 'தவ்ராத்' என்னும் சொல் 18 முறை சொல்லப்படுகிறது.  *தவ்ராத்* மரபுகளைக் குறிப்பிடும் போது, முஸ்லிம்கள் அதை *[[தோரா|பெண்டாட்டூச்]]*(மோசேயின் ஐந்து புத்தகங்கள்) மட்டுமின்றி, எபிரேய வேதாகமம் மற்ற புத்தகங்களுடனும் தல்மூத் மற்றும் மிட்ராஷிம் எழுத்துக்களுடனும் அடையாளப்படுத்தியுள்ளனர்.

## மேற்கோள்கள்


பகுப்பு:இசுலாமிய சமய நூல்கள்
ராஜு நாரிசெட்டி

**ராஜு நாரிசெட்டி** (*Raju Narisetti*; பிறப்பு 1966) ஒரு தொழில் முறை பத்திரிகையாளரும் முக்கிய சர்வதேச செய்தித்தாள்களில் முன்னாள் ஆசிரியரும் ஆவார். இவர் 2020 முதல் மெக்கின்சி &amp;amp; நிறுவனத்தில் உலகளாவிய வெளியீட்டு இயக்குநராக பணியாற்றியுள்ளார். ஜூலை 2018 முதல் டிசம்பர் 2019 வரை, கொலம்பியா பலகலைகழகத்தின் இதழியல் பள்ளியில்தொழில்முறை பயிற்சிப் பேராசிரியராகவும், நைட்-பேக்ஹாட் நிதியுதவித் திட்டத்தின் இயக்குநராகவும் இருந்தார். அக்டோபர் 2017 இல், நாரிசெட்டி விக்கிமீடியா அறக்கட்டளையின் அறங்காவலர் குழுவில் நியமிக்கப்பட்டார். உலகப் பொருளாதார மன்றத்தின் இளம் உலகத் தலைவர்களில் ஒருவராகவும் உள்ளார் 

## தொழில்
நாரிசெட்டி உசுமானியா பல்கலைக்கழகத்தில் பொருளாதாரத்தில் இளங்கலை பட்டமும், ஊரக மேலாண்மை நிறுவனத்தில்  முதுகலை வணிக மேலாண்மை பட்டமும், புளூமிங்டனின் இந்தியானா பல்கலைக்கழகத்தில் இதழியலில் முதுகலைப் பட்டமும் பெற்றவர். இவர் டேடன் டெய்லி நியூஸ் என்ற பத்திரிக்கையில் தனது அமெரிக்க வாழ்க்கையைத் தொடங்குவதற்கு முன்பு இந்தியாவில் தி எகனாமிக் டைம்ஸில் பத்திரிகையாளராகத் தொடங்கினார். அங்கு 1991 முதல் 1994 வரை பணியாளர் நிருபராக இருந்தார்.

1994 இல் உலகளாவிய ஊடகம், தொழில்நுட்பம் மற்றும் நுகர்வோர் தயாரிப்புகளின் போக்குகளில் நிபுணத்துவம் பெற்ற ஒரு நிருபராக இவர் முதலில் *தி வால் ஸ்ட்ரீட் ஜர்னலில்* சேர்ந்தார்; அடுத்த பன்னிரண்டு ஆண்டுகளில், இவர் அமெரிக்க பதிப்பின் துணை தேசிய ஆசிரியராக பதவி உயர்வு பெற்றார்; *தி வால் ஸ்ட்ரீட் ஜர்னல் ஐரோப்பா*வின் நிர்வாக ஆசிரியர் (2003-2004) மற்றும் ஆசிரியர் (2004-2006); மற்றும் துணை நிர்வாக ஆசிரியர் (2005-2006) செய்தித்தாளின் ஐரோப்பா, மத்திய கிழக்கு மற்றும் ஆப்பிரிக்கா ஆகியநாடுகளுக்கு பொறுப்பாகவும் இருந்தார். 2006 முதல் 2009 வரை மின்ட்டின் நிறுவன ஆசிரியராக இருந்த போது அதனை இந்தியாவின் இரண்டாவது பெரிய வணிகப் பத்திரிகையாக வெளிவருவதற்கு உதவினார். இது எச்டி மீடியாவிற்கு சொந்தமானது. இது ஹிந்துஸ்தான் டைம்ஸ் பத்திரிக்கையையும் வெளியிடுகிறது.

2012 இல் தி *வால் ஸ்ட்ரீட் ஜேர்னலில்* ( *தி வால் ஸ்ட்ரீட் ஜர்னல்* டிஜிட்டல் நெட்வொர்க்கின் தலைவராக) மீண்டும் சேர்வதற்கு முன்பு 2009 முதல் 2012 வரை *[[தி வாசிங்டன் போஸ்ட்|தி வாஷிங்டன் போஸ்டின்]]* டிஜிட்டல் ஆசிரியராக நாரிசெட்டி இருந்தார். 2013 முதல் 2016 வரை நியூஸ் கார்ப்பரேஷனின் வளர்ச்சி மற்றும் மூலோபாயத்தின் மூத்த துணைத் தலைவராக இருந்த இவர், குறிப்பாக ஆசியாவில் புதிய வருவாய் வாய்ப்புகளை வளர்ப்பதற்கு ஊடகக் குழுவிற்கு உதவினார்.

செப்டம்பர் 2016 இல் யூனிவிஷன் கையகப்படுத்தியதைத் தொடர்ந்து கிஸ்மோடோ மீடியா குழுமத்தின் தலைவர் மற்றும் தலைமை நிர்வாக அதிகாரியாக இவர் நியமிக்கப்பட்டார். ஏப்ரல் 2018 வரை இவர் அந்தப் பதவியில் இருந்தார்  *தி டெய்லி பீஸ்ட்*செய்தியின்படி, ஊழியர்களை வெளியேற்றும் நிகழ்வுகளுக்கு மத்தியில் யூனிவிஷனால் வெளியேற்றப்பட்டார்.

## சான்றுகள்

## வெளி இணைப்புகள்
*

பகுப்பு:Articles with hCards
பகுப்பு:வாழும் மக்கள்
பகுப்பு:1966 பிறப்புகள்
பகுப்பு:இந்திய ஊடகவியலாளர்கள்
சர்க்கரை அச்சு பொம்மை

**சர்க்கரை அச்சு பொம்மை** என்பது மராட்டிய மாநிலத்தினை பூர்வீகமாகக் கொண்ட பொருளாகும்.  இதனை சர்க்கரை மிட்டாய் எனவும் அழைக்கின்றனர். சர்க்கரை பாகால் தயாரிக்கப்படும் இந்த அச்சு பொம்மைகள் உண்ணத்தக்கவையாக உள்ளன. வீட்டு விசேசங்களுக்கு அழகு சேர்க்கவும், நவராத்திரி கொலுவில் வைக்கவும் பயன்படுத்துகின்றனர். 

## தயாரிக்கும் முறை

சர்க்கரையை பாகு பதத்திற்கு அடுப்பில் வைத்து சூடேற்றி, கெட்டிப் பதம் வந்ததும் வண்ணமேற்றும் பொடி, ஏலக்காய் பொடியை சேர்க்கின்றனர். மர அச்சுகளில் சர்க்கரை பாகினை ஊற்றி காய வைக்கின்றனர். காய்ந்ததும் அச்சுகளிலிருந்து சர்க்கரை மிட்டாய் பிரித்தெடுக்கப்படுகிறது. 

பச்சை, சிவப்பு, மஞ்சள் நிற உணவு வண்ணங்கள் சர்க்கரை பொம்மைகளில் சேர்க்கப்படுகின்றன.‌ 

ராதா கிருஷ்ணன், விநாயகர் செட், அன்னப்பறவை செட், தேர், பன்னீர் சொம்பு, யானை செட், திராட்சை, சீதாப்பழம், வாழைப்பழம், அன்னாசிப்பழம் போன்றவை சர்க்கரை மிட்டாய்களில் செய்து நவராத்திரி கொழுவிற்கும், வீட்டு விசேஷங்களுக்கும் அலங்காரத்திற்கு வைக்கின்றனர். 

## ஆதாரங்கள்

பகுப்பு:பொம்மைகள்
பகுப்பு:இனிப்புகள்
கயிறு மிட்டாய்

**கயிறு மிட்டாய்** (en:Thread candy) என்பது வட்ட வடிவிலான மிட்டாயில் துளையிட்டு நூல்கயிறு மாட்டிய மிட்டாய் ஆகும். இதனை சர்க்கரை மிட்டாய், சுத்து மிட்டாய், சுத்திர மிட்டாய் என‌பல பெயர்களில் அழைக்கப்படுகிறது.

கயிறு மிட்டாயை வைத்து விளையாடவும், விளையாட்டின் போது தவறுதலாக மிட்டாய் உடைந்தால் அதை உண்ணவும் இயலும்.

## சொல்லிலக்கணம்
கயிறு மிட்டாய் - வட்ட வடிவ மிட்டாயில் உள்ள துளைகளிடையே நூல்கயிறு இணைக்கப்பட்டுள்ளதால் கயிறு மிட்டாய் என அழைக்கப்படுகிறது.

கயிறு சுற்றியிருக்கும் மிட்டாயிலிருந்து கயிறை எடுத்து இருகைகளிலும் நுனியை பிடித்துக்கொண்டு சுற்ற‌வேண்டும். ஆப்போது கயிறு முறுக்கியதால் ஏற்பட்ட விளைவால் மிட்டாய் சுற்றுகிறது.

## ஆதாரங்கள்

பகுப்பு:தின்பண்டங்கள்
பிரதிபா பார்மர்

**பிரதிபா பர்மர்** (*Pratibha Parmar*) ஒரு பிரித்தானிய எழுத்தாளரும் திரைப்பட தயாரிப்பாளரும் ஆவார். அமெரிக்க தீவிர பெண்ணிய எழுத்தாளரும், ஆர்வலரும் ஆபாசத்தின் பகுப்பாய்விற்கு மிகவும் பிரபலமானவருமான ஆண்ட்ரியா டுவர்கினைப் பற்றி *ஆலிஸ் வாக்கர்: பியூட்டி இன் ட்ரூத்* மற்றும் *மை நேம் இஸ் ஆண்ட்ரியா* போன்ற பெண்ணிய ஆவணப்படங்களை இவர் தயாரித்துள்ளார்.

## ஆரம்ப கால வாழ்க்கை
பர்மர் டபிள்யு கென்யாவின் நைரோபியில், இந்தியப் பெற்றோருக்குப் பிறந்தார்.  பின்னர் குடும்பத்தினர் ஐக்கிய இராச்சியத்திற்கு குடிபெயர்ந்தனர். இவர் பிராட்போர்ட் பல்கலைக்கழகத்தில் BA பட்டம் பெற்றார். மேலும், முதுகலை படிப்புக்காக பர்மிங்காம் பல்கலைக்கழகத்தில் பயின்றார். அஞ்செலா டேவிசு, ஜூன் ஜோர்டான், செர்ரி மொராகா, பார்பரா ஸ்மித் மற்றும் ஆலிஸ் வாக்கர் போன்ற எழுத்தாளர்களால் பார்மர் பெண்ணியத் தாக்கம் பெற்றார்.

## தொழில்
1991இல் வெளியான *குஷ்* என்ற திரைப்படத்தின் மூலம், பார்மர், ஐக்கிய இராச்சியம் மற்றும் இந்தியாவில் உள்ள தெற்காசிய நேர்பாலீர்ப்பு பெண்கள் மற்றும் ஓரின சேர்க்கையாளர்களின் பாலுணர்வெழுப்பும் உலகத்தை ஆவணப்படக் காட்சிகள் மற்றும் நாடகக் காட்சிகளின் கலவையைப் பயன்படுத்தி ஆய்வு செய்தார். *ஆலிஸ் வாக்கர்: பியூட்டி இன் ட்ரூத்* என்ற ஆவணப்படம், 1991 ஆம் ஆண்டு ஜூன் ஜோர்டான் மற்றும் ஏஞ்சலா டேவிஸ் வழியாக பார்மர் முதன்முதலில் சந்தித்த எழுத்தாளரும் ஆர்வலருமான ஆலிஸ் வாக்கரின் வாழ்க்கையைப் பற்றியது. வாக்கர் மற்றும் பார்மர் பெண் உறுப்பு சிதைப்பு பற்றிய  *வாரியர் மார்க்ஸ்* என்ற ஆவணப்படத்தில் இணைந்து பணியாற்றினார்கள். பின்னர் இவர்கள் *வாரியர் மார்க்ஸ்* என்ற தலைப்பில் ஒரு புத்தகத்தையும் வெளியிட்டனர்.

2022 ஆம் ஆண்டில், பார்மர் தனது இரண்டாவது அலை பெண்ணியவாதியும் எழுத்தாளருமான ஆண்ட்ரியா துவொர்கின் பற்றிய *மை நேம் இஸ் ஆண்ட்ரியா என்ற* ஆவணப்படத்தை வெளியிட்டார்.

## விருதுகள் மற்றும் அங்கீகாரம்
பார்மர் 1993 ஆம் ஆண்டு சான் பிரான்சிஸ்கோவில் நடந்த பிரேம்லைன் திரைப்பட விழாவில் பிரேம்லைன் விருதை வென்றார்.  மேலும், இவரது படங்கள் பல்வேறு பரிசுகளையும் வென்றுள்ளன. 2016 இல், இவர் பிபிசியின் 100 பெண்களில் ஒருவராக பட்டியலிடப்பட்டார்.

## சான்றுகள்

## மேலும் படிக்க
* 
* Gwendolyn Audrey Foster, *Women Filmmakers of the African and Asian Diaspora*. Southern Illinois University Press, 1997.
* *Looking For The Other. Feminism, Film and the Imperial Gaze*. Chapter 6: "Can One Know the Other?” The Ambivalence of Postcolonialism in Chocolat, Warrior Marks, and Mississippi Masala." E. Ann Kaplan. Routledge, 1997.
* Alpana Sharma Knippling, "Self (En)Gendered in Ideology: Pratibha Parmar's Bhangra Jig and Sari Red", in *JPCS: Journal for the Psychoanalysis of Culture & Society*, Volume 1 (No 2), Fall 1996.
* *Film Fatales: Independent Women Directors*. Eds. Judith M. Redding & Victoria A. Brownworth. Seal Press, 1997.
## வெளி இணைப்புகள்
* 
* Pratibha Parmar at Women Make Movies
* Marjorie Baumgarten, "Two by Pratibha Parmar: A Place of Rage, Khush" (review), *The Austin Chronicle*, 21 February 1992.
* Louise Carolin, "INTERVIEW/VIDEO: PRATIBHA PARMAR ON HER FILM ABOUT AMERICAN ICON ALICE WALKER", *Diva*, 19 March 2012.

பகுப்பு:ஆங்கிலேயத் திரைப்பட இயக்குநர்கள்
பகுப்பு:வாழும் மக்கள்
பகுப்பு:1955 பிறப்புகள்
கண்ணிநுண் சிறுத்தாம்பு

**கண்ணிநுண் சிறுத்தாம்பு** என்பது பன்னிரு ஆழ்வார்களில் ஒருவரான மதுரகவி ஆழ்வாரால் இயற்றப்பட்ட தமிழ் இலக்கியப் படைப்பாகும்.  12 பாசுரங்களைக் கொண்டது. மதுரகவி ஆழ்வாரின் குருவான நம்மாழ்வாரைப் பற்றி பாடும் பாடல்கள் ஆகும். இந்த பாடல்கள் நாலாயிர திவ்ய பிரபந்தத்தின் ஒரு பகுதியாகும்.

## பின்புலம்

கண்ணிநுண் சிறுதம்பு *நாலாயிர திவ்யப் பிரபந்தத்தின்* தோற்றத்துடன் தொடர்புடையது . ஒரு சமயத்தில், கும்பகோணத்தில் உள்ள ஒரு கோவிலில்   நம்மாழ்வாரின் திருவாய்மொழியில் உள்ள *ஆராவமுதே* பாசுரங்களை சிலர் பாடுவதை வைணவ இறையியலாளர் நாதமுனிகள் கேட்டுள்ளார். இந்தப் *பாசுரங்களால்* (பாடல்களால்) கவரப்பட்ட அவர், அவற்றைப் பற்றி மேலும் அறிய விரும்பினார். ஒரு பாசுரத்தில் *ஆயிரத்துல்* இப்பத்து அதாவது ஆயிரத்தில் ஒரு பத்து குறிப்பிடப்பட்டுள்ளது. மீதமுள்ள 990ல் பாசுரங்களை நாதமுனிகள் பற்றி கேட்ட பொழுது. 10ஐப் பாடியவர்களுக்கு எங்களுக்கு பத்து பாடல்கள் மட்டுமே தெரியும் என்று குறிப்பிட்டுள்ளனர். ஆனால் பாசுரத்தின் இறுதியில் குருகூர் சடகோபன் பெயர் மற்றும் இடம் குறிப்பிடப்பட்டதால், நாதமுனி குருகூருக்குச் சென்று அங்குள்ளவர்களிடம் நம்மாழ்வாரின் 1,000 பாசுரங்களைப் பற்றி கேட்டார். [8]

நாதமுனிகள் விரும்பும் 1,000 பாசுரங்கள் மக்களுக்குத் தெரியாது, ஆனால் மதுரகவியார் வம்சத்தில் வந்த ஒரு நபர்ருக்கு மதுரகவி ஆழ்வாரின் 11 *பாசுரங்கள்* (பாசுரங்கள்) மற்றும் *கண்ணிநுண் சிறுதம்பு* பற்றி சொன்னார்கள். நம்மாழ்வார் வாழ்ந்த தலமான திருப்புளியாழ்வார் (புளிய மரம்) இடம் சென்று. இந்த 11 *பாசுரங்களையும்* 12,000 முறை பாராயணம் செய்யும்படி கூறினார்கள். நாத முனிகளும் அவரது அறிவுறுத்தலின்படி செய்து, அவரது தவத்தில் மகிழ்ச்சி அடைந்த நம்மாழ்வார், தனது 1,000 *பாசுரங்களை* மட்டுமின்றி, அனைத்து ஆழ்வார்களின் மொத்த 4,000- பாசுரங்களையும் அவருக்கு வழங்கினார். [9]

## முதல் பாசுரம்

## மேலும் பார்க்கவும்

* பெரியாழ்வார் திருமொழி
* திருச்சந்த விருத்தம்
* நாச்சியார் திருமொழி

## மேற்கோள்கள்


## வெளி இணைப்புகள்

பகுப்பு:இந்துத் தமிழ் இலக்கியங்கள்
பகுப்பு:நாலாயிரத்திவ்ய பிரபந்தம்
சோமனூர் தொடருந்து நிலையம்

**சோமனூர் தொடருந்து நிலையம்** இந்தியாவின் தமிழ்நாடு மாநிலத்தில் கோயம்புத்தூர் மாவட்டத்தில் உள்ள ஒரு தொடருந்து நிலையம் ஆகும். இது வஞ்சிபாளையம் மற்றும் சூலூர் சாலைக்கும் இடையில் அமைந்துள்ளது. கருமத்தம்பட்டியில் இருந்து 3 கி.மீ. தொலைவில் உள்ளது. திருப்பூர் மற்றும் கோவை இடையே இயக்கப்படும் தொடருந்துகள் சோமனூர் வழியாக செல்கின்றன.

## மேற்கோள்கள்

பகுப்பு:கோயம்புத்தூர் மாவட்டத்திலுள்ள தொடருந்து நிலையங்கள்
பகுப்பு:சேலம் தொடருந்து கோட்டம்
சூலூர் சாலை தொடருந்து நிலையம்

**சூலூர் சாலை** (நிலையக் குறியீடு: SUU) என்பது தென்னக இரயில்வே மண்டலத்தின் சேலம் ரயில்வே கோட்டத்தில் உள்ள NSG–6 வகை இந்திய இரயில் நிலையமாகும். இது இந்தியாவின் தமிழ்நாடு மாநிலத்தில் கோயம்புத்தூர் புறநகர் சூலூருக்கு அருகில் முத்துகவுண்டன்புதூரில் உள்ள ஒரு தொடருந்து நிலையம் ஆகும். இது  மற்றும்  இடையே அமைந்துள்ளது.

## மேற்கோள்கள்

பகுப்பு:சேலம் தொடருந்து கோட்டம்
பகுப்பு:கோயம்புத்தூரில் உள்ள தொடருந்து நிலையங்கள்
பகுப்பு:கோயம்புத்தூர் மாவட்டத்திலுள்ள தொடருந்து நிலையங்கள்
லங்காட் ஆறு

**லங்காட் ஆறு** (மலாய்: *Sungai Langat*; ஆங்கிலம்: *Langat River*); மலேசியா, சிலாங்கூர், கோலா லங்காட் மாவட்டத்தில் உள்ள ஓர் ஆறு; சிலாங்கூர் மாநிலத்தின் மிக முக்கியமான ஆறுகளில் ஒன்றாகும். 

கோலா லங்காட் மாவட்டத்தின் எல்லையில்; தித்திவாங்சா மலைத்தொடர் பகுதியில் உள்ள நுவாங் மலையில் இருந்து லங்காட் ஆறு தன் பயணத்தைத் தொடங்குகிறது. பின்னர் மலாக்கா நீரிணையில் கலக்கிறது. இந்த ஆற்றின் நீளம் 149.3 கி.மீ. 

## பொது
### படுகையில் உள்ள நகரங்கள்

* டூசுன் துவா - (*Dusun Tua*)
* பத்து 14 உலு லங்காட் - (*Batu 14 Hulu Langat*)
* செராஸ் - (*Cheras*)
* பண்டார் துன் உசைன் ஓன் - (*Bandar Tun Hussein Onn*)
* **[[காஜாங்]]** - (*Kajang*)
* பண்டார் பாரு பாங்கி - (*Bandar Baru Bangi*)
* டெங்கில் - (*Dengkil*)
* சைபர்ஜெயா - (*Cyberjaya*)
* **[[புத்ராஜெயா]]** - (*Putrajaya*)
* பந்திங் - (*Banting*)
* தெலுக் டத்தோ - (*Teluk Datok*)
* செஞ்சாரோம் - (*Jenjarom*)
* ஜுக்ரா - (*Jugra*)
* கேரி தீவு - (*Carey Island*)

## மேற்கோள்கள்

## மேலும் காண்க
* மலேசிய ஆறுகளின் பட்டியல்

## வெளி இணைப்புகள்
* 

பகுப்பு:சிலாங்கூர்
பகுப்பு:மலேசிய ஆறுகள்
பகுப்பு:மலாக்கா நீரிணை
பகுப்பு:சிலாங்கூர் சுற்றுலா இடங்கள்
வஞ்சிபாளையம் தொடருந்து நிலையம்

**வஞ்சிபாளையம் தொடருந்து நிலையம்** இந்தியாவின் தமிழ்நாடு மாநிலத்தில் அமைந்துள்ள திருப்பூர் மாவட்டத்தில் உள்ள ஒரு தொடருந்து நிலையம் ஆகும். கோவை-ஈரோடு  ரயில்கள் செல்லும் வழியில் கோவை வடக்கு, பீளமேடு, இருகூர், சூலூர் சாலை, சோமனூர், வஞ்சிபாளையம், திருப்பூர், ஊத்துக்குளி, விஜயமங்கலம், ஈங்கூர், பெருந்துறை, தொட்டிபாளையம் ஆகிய ரயில் நிலையங்கள் உள்ளன.  இது  மற்றும்  தொடருந்து நிலையம் இடையே அமைந்துள்ளது. திருப்பூர் தொடருந்து நிலையம் மற்றும் கோயம்புத்தூர் சந்திப்பு தொடருந்து நிலையம் இடையே இயக்கப்படும் அனைத்து தொடருந்துகளும் இதன் வழியாகச் செல்கின்றன.

## மேற்கோள்கள்

பகுப்பு:திருப்பூர் மாவட்டத்திலுள்ள தொடருந்து நிலையங்கள்
பகுப்பு:சேலம் தொடருந்து கோட்டம்
லின்னேயன் முந்நூற்றாண்டு பதக்கம்

வலது|thumb| லின்னேயஸின் ஆண்ட்ரோமெடா படம்
வலது|thumb| ''சிஸ்டமா நேச்சுரேவிலிருந்து'' தாவர வகைப்பாட்டிற்கான லின்னேயஸின் பாலியல் அமைப்பு
**லின்னேயன் முந்நூற்றாண்டு பதக்கம்** (*Linnean Tercentenary Medal*) என்பது கரோலஸ் லின்னேயஸின் பிறப்பின் முந்நூறாம் ஆண்டினை நினைவுகூரும் வகையில் லின்னியன் சமூகத்தினால் 2007-ல் நிறுவப்பட்ட விருதாகும். வெள்ளிப் பதக்கம் வெண்கலப் பதக்கம் என இயற்கை வரலாற்றில் சிறந்த பங்களிப்பிற்காக இரண்டு வகையான பதக்கங்கள் வழங்கப்படுகின்றன.

பதக்கத்தின் முன்புறம் லின்னேயஸ் வரைந்த ஆண்ட்ரோமெடாவும் (புராணக் கதைகள்)    ஆண்ட்ரோமெடா என்று பெயரிடப்பட்ட தாவரமும் அடுத்ததாக, 1732ஆம் ஆண்டு லாப்லாண்டிற்கு மேற்கொண்ட பயணக்காட்சியும் பின்புறம் சிஸ்டமா நேச்சுரேவிலிருந்து எடுக்கப்பட்ட விளக்கப்படங்களிலிருந்து உருவாக்கப்பட்ட சுழல் வடிவமைப்பைக் கொண்டுள்ளது.

## வெள்ளிப் பதக்கம்

* சர் டேவிட் அட்டன்பரோ
* பேராசிரியர் ஸ்டீவ் ஜோன்ஸ்
* பேராசிரியர் எட்வர்ட் ஓ. வில்சன்

## வெண்கலப் பதக்கம்

* ஜினா டக்ளஸ்
* ஜென்னி எட்மண்ட்ஸ்
* பேராசிரியர் கார்ல்-ஓல்ப் ஜேக்கப்சன் 
* பேராசிரியர் பெங்ட் ஜோன்செல்
* மார்ட்டின் ரிக்ஸ்
* நைகல் ரோலண்ட்
* எலைன் ஷாக்னெஸ்ஸி

*

## மேற்கோள்கள்

## வெளி இணைப்புகள்
* லின்னியன் டெர்சென்டெனரி மெடல் : தி லின்னியன் சொசைட்டி ஆஃப் லண்டன்

பகுப்பு:உயிரியல் பெயரீடு
திருப்பூர் கூலிபாளையம் தொடருந்து நிலையம்

**திருப்பூர் கூலிபாளையம் தொடருந்து நிலையம்** இந்தியாவின் தமிழ்நாட்டில் உள்ள ஒரு தொடருந்து நிலையம் ஆகும். இது   இடையில் அமைந்துள்ளது.

## மேற்கோள்கள்

பகுப்பு:திருப்பூர் மாவட்டத்திலுள்ள தொடருந்து நிலையங்கள்
பகுப்பு:சேலம் தொடருந்து கோட்டம்
விஜயமங்கலம் தொடருந்து நிலையம்

**விஜயமங்கலம் தொடருந்து நிலையம்** இந்தியாவின் தமிழ்நாடு மாநிலத்தில் அமைந்துள்ள ஈரோடு மாவட்டத்தில் உள்ள ஒரு தொடருந்து நிலையம் ஆகும். இது  மற்றும்  இடையே அமைந்துள்ளது. கோவை-ஈரோடு    செல்லும் வழியிலான தொடருந்துப் பாதையில் கோவை வடக்கு, பீளமேடு, இருகூர், சூலூர் சாலை, சோமனூர், வஞ்சிபாளையம், திருப்பூர், ஊத்துக்குளி, விஜயமங்கலம், ஈங்கூர், பெருந்துறை, தொட்டிபாளையம் ஆகிய தொடருந்து நிலையங்கள் உள்ளன. 

## மேற்கோள்கள்

பகுப்பு:ஈரோடு மாவட்டத்திலுள்ள தொடருந்து நிலையங்கள்
பகுப்பு:சேலம் தொடருந்து கோட்டம்
மதுரை தேங்காய் முறுவல்

**மதுரை தேங்காய் முறுவல்** என்பது தேங்காய் பருப்பிலிருந்து செய்யப்படும் தின்பண்டமாகும். இது இளம் தேங்காய் பருப்பில் இருந்து தயார் செய்யப்படுகிறது. 

தேங்காய் பருப்பில் வெண்மை நிறத்திலும் நல்ல மணத்துடனும் உள்ளவை தேர்ந்தெடுக்கப்பட்டுகின்றன. சிறிய துண்டுகளாக நறுக்கி சுடுநீரில் வேகவைக்கப் படுகிறது. பின்பு சர்க்கரை பாகுடன் சேர்த்து உலர்த்தப்பட்டு தேங்காய் முறுவல் தயாரிக்கப்படுகிறது.

## ஆதாரங்கள்

பகுப்பு:இனிப்புகள்
நுவாங் மலை

**நுவாங் மலை** (மலாய்: *Gunung Nuang*; ஆங்கிலம்: *Mount Nuang*) என்பது மலேசியா; பகாங்; சிலாங்கூர் மாநிலங்களின் எல்லையில் தித்திவாங்சா மலைத்தொடரில் அமைந்துள்ள ஒரு மலை. 

இந்த மலையின் உயரம் 1,493 மீட்டர் (4,898 அடி). அதன் சிகரம் பகாங் மற்றும் சிலாங்கூர் மாநிலத்தின் எல்லையாக உள்ளது. மற்றும் இந்த மலை, பகாங் - சிலாங்கூர் - நெகிரி செம்பிலான் எல்லை முக்கோணத்திற்கு அருகிலும் உள்ளது.

சிலாங்கூர் மாநிலத்தில் உள்ள செமாங்கோக் மலை (*Mount Semangkok*); மற்றும் உலு காலி மலை (*Mount Ulu Kali*); மலைகளுக்கு அடுத்தபடியாக மூன்றாவது உயரமான மலையாக நுவாங் மலை விளங்குகிறது. இந்த மூன்று மலைகளும் தித்திவாங்சா மலைத்தொடரில் (*Titiwangsa Mountains*) உள்ள மலைகளின் ஒரு பகுதியாகும்.

## பொது

நுவாங் மலையின் சிகரத்திற்குச் செல்ல மூன்று நடைபாதைகள் உள்ளன. அவை அனைத்தும் தீபகற்ப மலேசியாவின் வனவிலங்கு மற்றும் தேசிய பூங்காக்கள் துறை (*Department of Wildlife and National Parks Peninsular Malaysia*) உருவாக்கியவை ஆகும். 

அவற்றில் இரண்டு பாதைகள் சிலாங்கூரில் தொடங்குகின்றன; ஒரு பாதை உலு லங்காட்டில் உள்ள கோலா பாங்சூனில் (*Kuala Pangsoon*) தொடங்குகிறது; மற்றொன்று கோம்பாக்கில் உள்ள கம்போங் கெமென்சாவில் (*Kampung Kemensah*) தொடங்குகிறது.

### காணாமல் போகும் சம்பவங்கள்

மூன்றாவது பாதை பகாங்; பெந்தோங்கில் உள்ள புக்கிட் திங்கி மலையில் இருந்து உருவாகிறது. நுவாங் சிகரத்தில் இருந்து இரவு நேரத்தில் கெந்திங் மலை நன்றாகத் தெரியும்.

இந்த மலைப் பகுதியில் சில விபத்துகள் நிகழ்ந்து உள்ளன. மற்றும் காணாமல் போகும் சம்பவங்களும் நிகழ்ந்து உள்ளன. இன்னும் நிகழ்ந்து வருகின்றன. இங்கு ஒரு குகை இருப்பதாக கூறப்படுகிறது. அத்துடன் சிலாங்கூர் மாநிலத்திலும் மற்றும் மலேசியாவிலும்; மிகப்பெரிய மூங்கில் இனப்பெருக்கம் செய்யும் பகுதியும் இங்கு தான் உள்ளது.

நுவாங் மலையில் ஏறுபவர்கள், கீழே தண்ணீர்க் குளத்தில் கட்டப்பட்ட நீர் குழாய்களின் வழியாகவும் மேலே ஏறிச் செல்லலாம். தேவைப்பட்டால், கோலா பாங்சூனின் மலேசியப் பழங்குடியினர் தெமுவான் வழிகாட்டிகளைப் பயன்படுத்திக் கொள்ளலாம்.

## மேற்கோள்கள்

## மேலும் காண்க
* மலேசிய மலைகளின் பட்டியல்
* மலேசியத் தேசியப் பூங்காக்களின் பட்டியல்
* தித்திவாங்சா மலைத்தொடர்

## வெளி இணைப்புகள்

பகுப்பு:மலேசிய மலைகள்
பகுப்பு:சிலாங்கூர்
தொட்டியாபாளையம் தொடருந்து நிலையம்

**தொட்டியாபாளையம் தொடருந்து நிலையம்** இந்தியாவின் தமிழ்நாட்டில் உள்ள ஒரு தொடருந்து நிலையமாகும். இது  மற்றும்  இடையே அமைந்துள்ளது.

## மேற்கோள்கள்

பகுப்பு:சேலம் தொடருந்து கோட்டம்
பகுப்பு:ஈரோடு மாவட்டத்திலுள்ள தொடருந்து நிலையங்கள்
காவிரி தொடருந்து நிலையம்

**காவிரி தொடருந்து நிலையம்** என்பது தமிழ்நாட்டின் நாமக்கல் மாவட்டத்தில் உள்ள பள்ளிபாளையத்தில் உள்ள ஒரு தொடருந்து நிலையம் ஆகும். இது  காவிரி தொடருந்து நிலையம் அல்லது காவேரி தொடருந்து நிலையம் என்றும் அழைக்கப்படுகிறது. காவிரி ஆற்றுக்கு அருகாமையில் இருப்பதால் இப்பெயர் பெற்றது. இது அதன் குறியீடு:CV மூலம் அதிகாரப்பூர்வமாக அறியப்படுகிறது.

இது சென்னை சென்ட்ரல்-திருவனந்தபுரம் பிரிவில் ஈரோடு சந்திப்பு தொடருந்து நிலையம் மற்றும் சங்கரிதுர்க்கம் தொடருந்து நிலையம் (மற்றும் சேலம் சந்திப்பு) இடையே அமைந்துள்ளது. இது ஈரோடு நகருக்கு அருகில், ஈரோட்டில் இருந்து 6&nbsp;கி.மீ. தொலைவில் அமைந்துள்ளது.

இது சேலம் தொடருந்து கோட்டத்தில் சென்னை-திருவனந்தபுரத்தின் பரபரப்பான பிரிவில் அமைந்துள்ளது. காவேரி தொடருந்து நிலையம் சென்னையைத் தலைமையிடமாகக் கொண்ட இந்திய இரயில்வேயின் தென்னக இரயில்வே இயக்கப்படுகிறது. இந்த நிலையம் ஈரோடு சந்திப்பிற்கான ஷட்டில் ஸ்டேஷனாக பயன்படுத்தப்படுகிறது.

ஈரோடு சந்திப்பு மற்றும் சேலம் சந்திப்பு இடையே இயக்கப்படும் அனைத்து பயணிகள் தொடருந்துகளும் இங்கு நிறுத்தப்படும்.

## மேற்கோள்கள்

பகுப்பு:சேலம் தொடருந்து கோட்டம்
பகுப்பு:நாமக்கல் மாவட்டத்திலுள்ள தொடருந்து நிலையங்கள்
தக்கடி

**தக்கடி** என்பது ஒரு இலங்கை உணவாகும். அரிசி மாவினை சிறு உருண்டைகளாக இட்டு இந்த தக்கடியை செய்கின்றனர். தக்கடி செய்யும் போது கோழிகறி, ஆட்டுக்கறி, மீன் என எதனையும் இணைத்து செய்யலாம்.

## ஆட்டுக்கறி தக்கடி செய்முறை
கடாயில் எண்ணெய் ஊற்றி வெங்காயம் வதங்கிய பிறகு இஞ்சி பூண்டு விழுது, அலசி எடுத்த ஆட்டுக்கறி, மிளகாய் தூள், மசாலா தூள் மற்றும் உப்பு ஆகியவற்றை சேர்த்து தண்ணீர் ஊற்றி வேக விடவும். அரிந்து வைத்துள்ள வெங்காயம், பச்சை மிளகாய், கறிவேப்பிலை ,துருவிய தேங்காய் மற்றும் உப்பு ஆகியவற்றை அரிசி மாவில் சேர்க்கவும். 

ஆட்டுக்கறி குழம்பு மற்றும் தண்ணீர் சேர்த்து அரிசி மாவினை பிசைந்து ஒரே மாதிரியான அளவில் உருண்டைகளாக உருட்டிக் கொள்ள வேண்டும். அவற்றை உடையாமல் குழம்பில் இட்டு பத்து நிமிடங்கள் வேக விட்டால் தக்கடி தயாராகிவிடுகிறது.

## ஆதாரங்கள்

பகுப்பு:தமிழர் உணவுகள்
பகுப்பு:இலங்கை உணவுகள்
அருணாசலப் பிரதேச அரசு சின்னம்

**அருணாசலப் பிரதேசத்தின் சின்னம்** என்பது இந்திய மாநிலமான அருணாசலப் பிரதேசத்தின் அரசாங்கத்தின் அதிகாரப்பூர்வ முத்திரையாகும்.

## வடிவமைப்பு
கயால்யின் தலைக்கு மேல் கோம்டி மற்றும் டபாபம் சிகரங்களுக்கு இடையே சூரியன் உதயமாகி, இந்தியாவின் சின்னத்தால் உருவாக்கப்பட்ட முகடுகளுடன் இரண்டு இருவாய்ச்சிகளால் ஆதரிக்கப்படும் சின்னம். கயால் மற்றும் இருவாய்ச்சி ஆகியவை அருணாசலப் பிரதேசத்தின் அதிகாரப்பூர்வ மாநில விலங்குகள் மற்றும் பறவைகள் மற்றும் மலைகள் மற்றும் சூரிய உதயம் ஆகியவை மாநிலத்தின் பெயரைக் குறிப்பிடுகின்றன, இது "விடியல் ஒளிரும் மலைகளின் நிலம்" என்று மொழிபெயர்க்கப்பட்டுள்ளது.

## அரசு பதாகை
அருணாசலப் பிரதேச அரசின் சின்னத்தை சித்தரிக்கும் வெள்ளைப் பதாகையால் பிரதிநிதித்துவப்படுத்தலாம்.
## மேலும் பார்க்கவும்

* இந்திய தேசிய இலச்சினை
* இந்திய மாநிலங்களின் சின்னங்கள்

## மேற்கோள்கள்

## வெளி இணைப்புகள்

* அருணாசலப் பிரதேச அரசு

பகுப்பு:இந்திய மாநில முத்திரைகள்
பகுப்பு:அருணாச்சலப் பிரதேச அரசு
புவிசார் குறியீடு பெற்றுள்ள தமிழ்நாடு பொருட்களின் பட்டியல்

alt=காஞ்சிபுரம் பட்டுச் சேலைகள்|thumb|காஞ்சிபுரம் பட்டுச் சேலைகள்
**புவிசார் குறியீடு பெற்றுள்ள தமிழ்நாட்டுப் பொருட்களின் பட்டியல்** என்பது இந்திய அரசு தமிழ்நாட்டின் தனித்தன்மை வாய்ந்த பொருட்களுக்கு வழங்கியுள்ள புவிசார் குறியீட்டுப் பட்டியல் ஆகும். இந்தக் குறியீட்டினை, குறிப்பிட்ட உற்பத்திப் பொருள் முறையாக மரபு சார்ந்த முறையில் தயாரிக்கப்பட்டதற்கும், தரத்தைக் காப்பதற்குமான சான்றாக எடுத்துக்கொள்ளலாம்.‌ 2023-ஆம் ஆண்டு ஏப்ரல் மாதம் வரை, தமிழ்நாட்டின் 56 பொருட்களுக்குப் புவிசார் குறியீடு கிடைத்துள்ளது. தொடர்ந்து பல பொருட்களுக்கு இந்தக் குறியீடு வழங்கப்பட்டு வருகிறது.

## பட்டியல்
# அரும்பாவூர் மரச்சிற்பம்
# ஆத்தூர் வெற்றிலை
# ஆரணிப் பட்டு 
# இராமநாதபுரம் முண்டு மிளகாய்
# இலவம்பாடி முள்கத்திரி
# அய்யம்பாளையம் நெட்டை தென்னை   
# ஈரோடு மஞ்சள்
# உடன்குடி கருப்பட்டி
# ஊட்டி வர்க்கி மார்ச் 2023
# கம்பம் பன்னீர் திராட்சை
# கன்னியாகுமரி மாறாமலை கிராம்பு 
# கன்னியாகுமரி மட்டி வாழைப்பழம்
# ஈத்தாமொழி நெட்டைத் தென்னை 
# காஞ்சிபுரம் பட்டு
# செட்டிநாடு கண்டாங்கி சேலை
# செட்டிநாடு கொட்டான் 
# கிழக்கிந்திய தோல் தொழிற்சாலை 
# கொடைக்கானல் மலைப்பூண்டு
# நாகர்கோவில் கோவில் நகைகள் புவிசார் குறியீடு
# கோவில்பட்டி கடலைமிட்டாய்
# கோவை கோரா பருத்திப் புடவை  புவிசார் குறியீடு
# சுவாமிமலை வெண்கலப் படிமங்கள்
# சேலம் ஜவ்வரிசி
# சேலம் வெண்பட்டு
# சோழவந்தான் வெற்றிலை
# கும்பகோணம் வெற்றிலை
# திருப்புவனம் பட்டுச் சேலைகள்
# தஞ்சாவூர் ஓவியத்தட்டு
# தஞ்சாவூர் ஓவியம்
# தஞ்சாவூர் பொம்மைகள்
# தஞ்சாவூர் நெட்டி வேலைப்பாடு
# தஞ்சாவூர் வீணை
# திருநெல்வேலி செடிபுட்டா சேலைகள்
# தோடா பூந்தையல்
# நெகமம் காட்டன் சேலை
# நரசிங்கம்பேட்டை நாகசுரம்
# நாச்சியார் கோயில் விளக்கு
# நீலகிரி தேயிலை
# பத்தமடை பாய்
# பவானி ஜமக்காளம்
# பழனி பஞ்சாமிர்தம் 
# மாமல்லபுர மரபுச்சின்னங்கள்
# மணப்பாறை முறுக்கு
# மதுரை சுங்குடி சேலை 
# மதுரை மல்லி   
# மயிலாடி கல் சிற்பம்
# மயிலாடுதுறை தைக்கால் பிரம்பு வேலைப்பாடு
# மார்த்தாண்டம் தேன்
# விருதுநகர் புரோட்டா 
# விருப்பாச்சி மலை வாழைப்பழம்
# வேலூர் முள் கத்திரிக்காய்
# ஜடேரி நாமக்கட்டி
# மதுரை மரிக்கொழுந்து.
# மதுரை விளாச்சேரி களிமண் பொம்மைகள்
# தோவாளை மாணிக்க மாலை 
# பண்ருட்டி பலாப்பழம் 
#  பண்ருட்டி முந்திரி
# புளியங்குடி எலுமிச்சை பழம்
# விருதுநகர் சம்பா வத்தல்
# செட்டிகுளம் சின்ன வெங்காயம் 
# இராமநாதபுரம் சித்துறைகார் அரிசி

## இதனையும் காண்க
* இந்திய புவிசார் குறியீடுகள் பட்டியல்

## மேற்கோள்கள்

பகுப்பு:தமிழகப் பட்டியல்கள்
பகுப்பு:புவிசார் குறியீடு பெற்ற தமிழ்நாட்டுப் பொருட்கள்
செமாங்கோக் மலை

**செமாங்கோக் மலை** (மலாய்: *Gunung Semangkok*; ஆங்கிலம்: *Mount Semangkok*) என்பது மலேசியா; பகாங்; சிலாங்கூர் மாநிலங்களின் எல்லையில் தித்திவாங்சா மலைத்தொடரில் (*Titiwangsa Mountains*) அமைந்துள்ள ஒரு மலை. 

உலு சிலாங்கூர் மாவட்டம்; கோலா குபு பாரு பகுதியில் உள்ள இந்த மலை, சிலாங்கூர் மாநிலத்தில் மிக உயர்ந்த மலையாகும். பகாங்; ரவுப் மாவட்டத்தில் உள்ள பிரேசர் மலைக்கு (*Bukit Fraser*) அருகிலும் இந்த மலை உள்ளது.

செமாங்கோக் மலையின் உயரம் 1830 மீட்டர் (5,984 அடி). அதன் சிகரம் பகாங் மற்றும் சிலாங்கூர் மாநிலத்தின் எல்லையாக உள்ளது.  இந்த மலை, பகாங் - சிலாங்கூர் - நெகிரி செம்பிலான் எல்லை முக்கோணத்திற்கு அருகிலும் உள்ளது.

## பொது
### பிரேசர் மலை

பிரேசர் மலை (*Fraser's Hill*) ஓர் உல்லாசப் பொழுதுபோக்கு இடமாகும். மலேசியா, பகாங் மாநிலத்தின் தித்திவாங்சா மலைத் தொடரில் அமைந்துள்ளது. இங்கு குளிர்மையான தட்ப வெட்ப நிலை நிலவுகிறது. மலேசியாவின் மலைகளில் இளவரசியாக விளங்கும் கோடை வாசத்தலம் பிரேசர் மலை ஆகும். கோலாலம்பூர் மாநகரில் இருந்து 103 கி.மீ. தொலைவில் கோலா குபு பாரு பட்டணத்திற்கு அருகாமையில் உள்ளது. பிரேசர் மலையைச் சுற்றிலும் ஏழு மலை உச்சிகள் உள்ளன.

இந்த இடம் ஒரு மாசற்ற, தூய்மையான காட்டுப் பகுதி ஆகும். லூயிசு ஜேம்சு பிரேசர் (*Louis James Fraser*) எனும் ஸ்காட்லாந்துகாரர் 1890-ஆம் ஆண்டுகளில் இந்த இடத்தைக் கண்டுபிடித்தார்.

### பிரித்தானியர் உல்லாச மையம்

பிரித்தானியர்கள் மலாயாவை ஆட்சி செய்த போது, கோடை கால வெப்பத்தைத் தவிர்க்க இங்கு வந்து தங்கினர். நாளடைவில் இந்த இடம் ஓர் உல்லாச மையமாக மாறியது. 1951-ஆம் ஆண்டு மலாயா அவசரகாலத்தின் போது, சர் என்றி கர்னி எனும் மலாயா உயர் ஆணையர், கம்யூனிச பயங்கரவாதிகளால் இங்கு சுட்டுக் கொல்லப்பட்டார்.

1970-ஆம் ஆண்டுகளில் பல குழிப்பந்தாட்டத் திடல்கள் உருவாக்கப்பட்டன. புதுக் கட்டடங்கள் கட்டப்பட்டன. பிரேசர் மலையின் இயற்கை அழகு சிதையத் தொடங்கியது. இதை அறிந்த பகாங் மாநில அரசு, 2010-ஆம் ஆண்டில் இருந்து பிரேசர் மலையில், எந்த ஒரு நிலையான கட்டடத்தையும் எழுப்பக் கூடாது என்று அதிகாரப் பூர்வமாக அறிவித்தது.

## மேற்கோள்கள்

## மேலும் காண்க
* மலேசிய மலைகளின் பட்டியல்
* மலேசியத் தேசியப் பூங்காக்களின் பட்டியல்
* தித்திவாங்சா மலைத்தொடர்

## வெளி இணைப்புகள்
* Memoir Abdul Halim Nasir: dari kampung sekolah ke menara gading<br>Abdul Halim Nasir<br>Penerbit Universiti Kebangsaan Malaysia, 1998 - Authors, Malay - 275 pages

பகுப்பு:மலேசிய மலைகள்
பகுப்பு:சிலாங்கூர்
உஷா தக்கர்

**உஷா தக்கர்** (*Usha Thakkar*)(பிறப்பு: அக்டோபர் 1, 1935) என்பவர் இந்திய அரசியல்வாதி ஆவார். இவர் இந்தியத் தேசிய காங்கிரசு கட்சியின் உறுப்பினர் ஆவார். குசராத்து மாநிலத்தினைச் சேர்ந்த உஷா குஜராத்தின் கட்சு மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்கு 1984ஆம் ஆண்டு நடைபெற்ற தேர்தலில் இதேகா வேட்பாளராகப் போட்டியிட்டுத் தேர்ந்தெடுக்கப்பட்டார்.

## மேற்கோள்கள்

## வெளி இணைப்புகள்

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாறு

பகுப்பு:வாழும் மக்கள்
பகுப்பு:1935 பிறப்புகள்
பகுப்பு:8வது மக்களவை உறுப்பினர்கள்
முகுல் பானர்ஜி

**முகுல் பானர்ஜி** (*Mukul Banerjee*)(7 திசம்பர் 1925 - 1991) என்பவர் இந்திய அரசியல்வாதியும் நாடாளுமன்ற மேனாள் உறுப்பினரும் ஆவார். இவர் இந்தியத் தேசிய காங்கிரசின் உறுப்பினராக புது தில்லியிலிருந்து இந்திய நாடாளுமன்றத்தின் கீழ் சபையான மக்களவைக்கு 1971ஆம் ஆண்டு தேர்ந்தெடுக்கப்பட்டார். பானர்ஜி மரணம் 1991-ல் அறிவிக்கப்பட்டது.

## மேற்கோள்கள்

## வெளி இணைப்புகள்

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாறு
பகுப்பு:5வது மக்களவை உறுப்பினர்கள்
பகுப்பு:1925 பிறப்புகள்
லின்னேமைனி

***லின்னேமைனி*** (*Linnaemyini*) என்பது தச்சினிடே குடும்பத்தில் உள்ள ஈக்களின் இனக் குழு ஆகும். இந்த இனக் குழுவின் கீழ் 4 பேரினங்கள் உள்ளன.

## பேரினம்
* *கிரைசோசோமோப்சிசு* டவுன்சென்ட், 1916
* லின்னேமியா ராபினோ-டெசுவாய்டி, 1830 
* லிடினா ராபினோ-டெசுவாய்டி, 1830
* *லிபா* ராபினோ-டெசுவாய்டி, 1830 
## மேற்கோள்கள்

பகுப்பு:பூச்சிகள்
கெத்தாம் தீவு

**கெத்தாம் தீவு** எனும் **நண்டுத் தீவு** (மலாய்: *Pulau Ketam*; ஆங்கிலம்: *Ketam Island*  *Crab Island*; சீனம்: 吉胆岛 பின்யின்: *Jídǎn Dǎo*; சாவி: ڤولاو كتام ) என்பது மலேசியா, சிலாங்கூர், கிள்ளான் மாவட்டம், கிள்ளான் துறைமுகத்திற்கு அருகில் மலாக்கா நீரிணை கடல்பகுதியில் அமைந்து உள்ள ஒரு தீவு. இங்கு சீனர்கள் அதிகமாக வாழ்கிறார்கள்.

இந்தத் தீவு கடல் மட்டத்திற்கும் கீழே இருப்பதால் கடல் பெருக்குகளை (*Intertidal Zone*) எதிர்நோக்கும் பகுதியாகும். கடல் பெருக்குகளினால் இங்கு சதுப்புநில கண்டல் தாவரங்கள் மிகுதியாகக் காணப் படுகின்றன. இங்குள்ள வீடுகள் எல்லாமே மிதவை வீடுகளாக உள்ளன. சில வீடுகள் கடல் மட்டத்தில் இருந்து 10 மீட்டர் உயரத்திலும் கட்டப்பட்டு உள்ளன.

## பொது

1880-ஆம் ஆண்டில், இந்தத் தீவில் மக்கள் குடியேறத் தொடங்கினார்கள். அந்த ஆண்டில் இரண்டு சீன மீன்பிடி கிராமங்கள் நிறுவப்பட்டன. தீவின் தெற்குப் பகுதியில் உள்ள முக்கியமான கிராமம் புலாவ் கெத்தாம் (*Pulau Ketam*). வடகிழக்கு பகுதியில் மற்றொரு கிராமம் உள்ளது. சுங்கை லீமா கிராமம் (மலாய்:*Sungai Lima*; ஆங்கிலம்: *Fifth River*; சீனம்: 五条港) என்று அழைக்கப்படுகிறது

உள்ளூர்வாசிகளில் சீனர் இனத்தைச் சேர்ந்த தியோசிவ் (*Teochew*) மற்றும் ஆக்கியன் (*Hokkien*) முக்கியமான இனக்குழுவினர் ஆகும். இவர்களின் பேச்சுவழக்கு மொழி மாண்டரின் சீன மொழி (*Mandarin Chinese*).

### கண்டல் மரக்காட்டு சதுப்புநிலங்கள்

இரண்டாவது கிராமமான சுங்கை லீமா கிராமத்தில் அண்மையில் இடமாற்றம் செய்யப்பட்ட ஒரு சிறிய மலேசியப் பழங்குடியினர் சமூகம் உள்ளது. தீவின் மற்ற பகுதிகள் கண்டல் மரக்காடுகளின் (*Mangrove Swamps*) சதுப்புநிலங்களைக் கொண்டுள்ளது.

அதிகக் கடல் பெருக்குகள் ஏற்படும் போது இந்தத் தீவு கடலுக்குள் மூழ்குவதால் வீடுகள் உயரமாக கட்டப்பட்டு உள்ளன. நடைபாதைகள் பைஞ்சுதையால் அமைக்கப்பட்டு குறுகலாக உள்ளன. வீடு வீடாகச் செல்லும் பாதைக்கு மரப்பாலம் ஒன்றும் அமைக்கப்பட்டு இருக்கும்.

### தினசரி படகுச் சேவை

நண்டு தீவில் சிற்றுந்துகள் இல்லை. ஆனால் இந்தத் தீவில் உள்ள மக்கள் பெரும்பாலும் மிதிவண்டி அல்லது விசையுந்துகளைப் பயன்படுத்துகின்றனர். தீவின் இரண்டு கிராமங்களையும் இணைக்கும் சிறப்பு வழித்தடமும் இல்லை. எனவே, கிராம மக்கள் படகுகளைப் பயன்படுத்துகின்றனர்.

இந்தத் தீவுக்குச் செல்ல விரும்புவோர், கிள்ளான் துறைமுகம் வழியாக, கெத்தாம் தீவு மற்றும் சுங்கை லீமாவை இணைக்கும் தினசரி படகுச் சேவையைப் பயன்படுத்தலாம்.

### கடல் உணவு உணவகங்கள்

சிலாங்கூரில் உள்ள சுற்றுலாத் தலங்களில் கெத்தாம் தீவும் ஒன்றாகும். இங்கு பல்வேறு கடல் உணவுகளை வழங்கும் உணவகங்கள் உள்ளன.  குடியிருப்பாளர்களும் புதிய கடல் உணவுகளை விற்பனை செய்கின்றனர். அத்துடன் சுற்றுலாப் பயணிகள் முழு தீவையும் சுற்றிப் பார்க்க விரும்பினால் மிதிவண்டிளை வாடகைக்கு எடுத்துக் கொள்ளலாம்.

இந்த தீவு பெயின்ட் மை லவ் (2015) (*Paint My Love*) என்ற மலேசியத் திரைப்படத்தின் படப்பிடிப்புக்குப் பயன்படுத்தப்பட்டது.

## காட்சியகம்

File:View of Pulau Ketam 02.JPG|
File:View of Pulau Ketam 16.JPG|
File:View of Pulau Ketam 08.JPG|
File:Jambatan Cinta, Pulau Ketam (220711).jpg|
File:Sungai Satu, Pulau Ketam (220711) 02.jpg


## மேற்கோள்கள்

## வெளி இணைப்புகள்
* 

பகுப்பு:மலேசியாவின் தீவுகள்‎
பகுப்பு:சிலாங்கூர்
பகுப்பு:மலாக்கா நீரிணை
பகுப்பு:சிலாங்கூர் சுற்றுலா இடங்கள்
மூன்றாம் உருத்ரவர்மன்

**மூன்றாம் உருத்ரவர்மன்** (*Rudravarman* III) சம்பாவின் இடைக்கால அரசரான இவர், கி.பி.1062 முதல் 1074  வரை ஆட்சி செய்தார்.

மூன்றாம் உருத்ரவர்மன் மன்னன் முதலாம் செய பரமேசுவரவர்மனின் (ஆட்சி. 1044-1060) பேரன். அவரது முன்னோடி மற்றும் மூத்த சகோதரரும் முன்ன்றாம் பத்ரவர்மன்  (ஆட்சி. 1060-1061), மிகக் குறுகிய காலம் ஆட்சி செய்து பின்னர் பதவி விலகி பான் ராங்கில் இருந்த உருத்ரவர்மனுக்கு கிரீடத்தை மாற்றினார்.ருத்ரவர்மன் பூ நகரைச் சுற்றி பல கோயில்களைக் கட்டினார். 
## சான்றுகள்

## உசாத்துணை
* 
*   
* 
பகுப்பு:கம்போடிய அரசர்கள்
பகுப்பு:கம்போடிய வரலாறு
அலியா சுபேரி

**அலியா சுபேரி** (*Alia Zuberi*) என்பவர் **குமாரி அலியா** (**திருமதி அலியா**) என்றும் அழைக்கப்படுபவர், இந்திய அரசியல்வாதியும் உத்தரப்பிரதேசத்தின் முன்னாள் நாடாளுமன்ற உறுப்பினரும் ஆவார். இவர் 2005 மற்றும் 2007ஆம் ஆண்டுகளில் சவூதி அரேபியாவிற்கான இந்திய அரசின் ஹஜ் நல்லெண்ணக் குழுவின் இந்தியாவின் பிரதிநிதியாக இருந்துள்ளார். அகில இந்தியக் காங்கிரசு குழு உறுப்பினராகப் பலமுறை தேர்ந்தெடுக்கப்பட்டுள்ளார்.

## மேற்கோள்கள்கள்

பகுப்பு:1953 பிறப்புகள்
பகுப்பு:வாழும் மக்கள்
பகுப்பு:இந்திய ஆட்சிப் பணி அலுவலர்கள்
பகுப்பு:இந்திய தேசிய காங்கிரஸ் அரசியல்வாதிகள்
புறவளர்ச்சி (தாவரம்)

**புறவளர்ச்சி** (*Enation*) என்பது இலைகளில் செதில் போலத் தோன்றும் அமைப்புகளாகும். இவை குழல் திசு இல்லாததால் இலைகளிலிருந்து வேறுபடுகின்றன. இவை இலை நோய் சிலவற்றின் காரணமாக உருவாக்கப்படுகின்றன. இவை *சைலோட்டத்தில்* சாதாரணமாக நிகழ்கிறது. *ரைனியா* போன்ற சில ஆரம்பக்கால தாவரங்களிலும் இந்த அமைவுகள் காணப்படுகின்றன. இங்கு இவை ஒளிச்சேர்க்கையில் உதவுதாக அனுமானிக்கப்படுகிறது.

## மேற்கோள்கள்

பகுப்பு:தாவரவியல் பெயரீடு
பகுப்பு:தாவர அமைப்பியல்
கிள்ளான் தீவு

**கிள்ளான் தீவு** (மலாய்: *Pulau Klang*; ஆங்கிலம்: *Klang Island*; சீனம்: 巴生岛) என்பது மலேசியா, சிலாங்கூர், கிள்ளான் மாவட்டம், கிள்ளான் துறைமுகத்திற்கு அருகில் மலாக்கா நீரிணை கடல்பகுதியில் அமைந்து உள்ள ஒரு தீவு.

சதுப்பு நிலங்களால் (*Mangrove Swamps*) சூழப்பட்டுள்ள இந்தத் தீவு, 2.70 கி.மீ.² பரப்பளவைக் கொண்டது. இண்டா தீவுக்கு (*Indah Island*) அடுத்த நிலையில் கிள்ளான் மாவட்டத்தில் உள்ள மிகப்பெரிய தீவு; மற்றும் சிலாங்கூர் மாநிலத்தில் உள்ள தீவுகளில் மூன்றாவது பெரிய தீவும் ஆகும்.

மலேசியத் தலைநகர் கோலாலம்பூரின் தென்மேற்கே சுமார் 50 கி.மீ. தொலைவில் மலாக்கா நீரிணையில் அமைந்துள்ளது.

## பொது
கிள்ளான் தீவுக்கூட்டம் எட்டு சிறிய சதுப்புநிலத் தீவுகளை உள்ளடக்கியது. அவற்றில் மூன்று தீவுகளில் மக்கள் வசிக்கின்றனர். அவர்களின் வாழ்வாதாரங்கள் பெரும்பாலும் பாரம்பரியமான மீன்பிடித் தொழில் சார்ந்தவை ஆகும். மற்ற ஐந்து சதுப்புநிலத் தீவுகளில் மக்கள் வசிக்கவில்லை.

## மேற்கோள்கள்

## வெளி இணைப்புகள்
* 

பகுப்பு:மலேசியாவின் தீவுகள்‎
பகுப்பு:சிலாங்கூர்
பகுப்பு:மலாக்கா நீரிணை
பகுப்பு:சிலாங்கூர் சுற்றுலா இடங்கள்